open-index/open-wikipedia-markdown huggingface dataset:
Gianni Meersman

**Gianni Meersman** (* 5. Dezember 1985 in Tielt) is en ehmalger belgisch Radrennfohrer.

## Loopbahn
Gianni Meersman stammt ut en Radsportfamilie. All sien Vader un Grootvader weern Radrennfohrer, as ok sien Bröer Luigi Meersman. 2002 wurr he belgisch Juniorenmeester in de Eenerverfolgung up de Bahn. 2004 fung he denn bi dat Amateur-Team Beveren 2000 an un wunn de Circuit van Henegouwen. In de Saison 2005 wunn he glieks dree Deelstrecken vun de Namur-Rundfohrt un kunn so ok de Gesamtwertung vun dat Rennen för sück entscheeden. Een Johr later kunn he noch mal en Deelstreck bi de Tour de l'Oise up sien Naam schrieven. Siet 2007 weer Meersman Profi, tonächst för dat US-amerikaansch ProTeam Discovery Channel.

Enn' van de Saison 2016 muss Meersman „mit Schmerz im Herzen“ sien Radsportloopbahn afsluuten, wiel bi hüm wiels en Routinecheck Hartrhythmusprobleme faststellt wurrn weern. Mit Rücksicht up sien Fru un sien Dochter wull he kien gesundheitlich Risiko ingahnn.

## Wat he schafft hett
;2007
* een Deelstreck Tour de Georgia
* een Deelstreck Öösterriek-Rundfohrt

;2008
* een Deelstreck Tour de Wallonie

;2011
* Gesamtwertung un een Deelstreck Circuit des Ardennes

;2012
* een Deelstreck Volta ao Algarve
* een Deelstreck Paris–Nizza

;2013
* twee Deelstrecken Volta a Catalunya
* twee Deelstrecken Tour de Romandie
* Punktewertung Critérium du Dauphiné
* Prolog Tour de l’Ain

;2014
* Trofeo Muro-Port d'Alcúdia
* Gesamtwertung, een Deelstreck un Punktewertung Tour de Wallonie
* Prolog un een Deelstreck Tour de l’Ain

;2015
* Cadel Evans Great Ocean Road Race
* een Deelstreck Volta ao Algarve
* Handzame Classic

;2016
* twee Deelstrecken Vuelta a España

## Teams
* 2007 Discovery Channel
* 2008 Française des Jeux
* 2009 Française des Jeux
* 2010 FDJ
* 2011 FDJ
* 2012 Lotto Belisol Team
* 2013 Omega Pharma-Quick-Step
* 2014 Omega Pharma-Quick-Step
* 2015 Etixx-Quick Step
* 2015 Etixx-Quick Step

## Weblenken
* Offizielle Webseite
* Gianni Meersman in de Datenbank vun radsportseiten.net

## Einzelnachweise
Spieker Neefeld

Dat **Spieker Neefeld** () is en Oort in de Gemeen Wuster Noordseeküst in’n Landkreis Cuxhoben, Neddersassen. Dat höört binnen de Gemeen to de Oortschop Noordholt.

To dat Spieker Neefeld höört ok de Langenhoff un de veer fröheren Domanialhööv Halvmaand, Liether Hoff, Pompdamm un Schöönoort mit to.

## Geografie

Dat Spieker Neefeld is en Deel von dat Neefeld von Land Wusten. Dat liggt direkt achter’n Hauptdiek an de Küst von de Noordsee. De Oxter Beek, de Wallsgroov un de Spieker Waterlöös doot hier münnen.

De Naveröörd sünd Arensch un Berensch in’n Noordoosten, Ox in’n Oosten, Noordholt, Dieksenn, Spiek un Spieker Olendiek in’n Süüdoosten, Cappeler Olendiek in’n Süden un Cappeler Neefeld in’n Süüdwesten.

## Historie

De Oort Spieker Neefeld is grünnt worrn, nadem dat Neefeld 1636 nee indiekt worrn is.

### Verwaltungsgeschicht

In de Franzosentied von 1810 bet 1814 hett de Oort to de Mairie Spiek in’n Kanton Dorum höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett von 1739 bet 1819 to dat Amt Noordholt tohöört, denn bet 1852 to dat Vaagdiegericht Land Wusten un von 1852 bet 1885 to dat Amt Dorum. Na 1885 weer dat in’n Kreis Leh. 1932 is dat Deel von’n Kreis Wersermünn worrn un 1977 von’n Landkreis Cuxhoben.

An’n 1. Juli 1968 hebbt sik de Gemenen Cappeler Neefeld, Spiek un Spieker Neefeld to een Gemeen tohoopslaten, de mit de Gemeenreform in Neddersassen an’n 1. März 1974 denn Deel von de Gemeen Noordholt worrn is.

To’n 1. Januar 2015 is de Gemeen Noordholt oplööst un dor is tohoop mit de Samtgemeen Land Wusten de ne’e Gemeen Wuster Noordseeküst von worrn. Dat Rebeed von de vörherige Gemeen Noordholt billt nu de polietsche Oortschop Noordholt binnen de Gemeen Wuster Noordseeküst.

### Inwahnertall

### Religion

Dat Spieker Neefeld is evangeelsch-luthersch präägt un höört to dat Kaspel von de Georg-Kark in Spiek.

För de Kathoolschen is de Twölv-Apostels-Kark in Olenwoold tostännig, de siet 2008 to de Karkengemeen St. Marien in Cuxhoben tohöört.

### Wapen

Dat Wapen von dat Spieker Neefeld is schraag deelt un wiest baven achtern op sülvern Grund en blauen Escher un ünnen vörn op grönen Grund en gollen Ohr.

## Weertschop un Infrastruktur

De Oort hett vondaag noch en lütten Haven, in den en Hand vull Krabbenkutters liggen doot.

In’n Noordoosten von dat Spieker Neefeld liggt en Windpark, de 1995 anleggt un 2007 utboot worrn is, so dat dor 22 Windrääd staht. En Deel steiht op dat Rebeed von Ox. De Windpark schall repowert warrn.

### Verkehr

Dat Spieker Neefeld is över de Kreisstraat 73 mit Spieker Olendiek in’n Süüdoosten verbunnen. De Straat geiht dor an de K&nbsp;68 ran. De K&nbsp;68 löppt in’n Süüdwesten na Spiek un in’n Oosten na Noordholt un is dor an de Landsstraat 135 anslaten.

De nächste Autobahn is de Autobahn 27 (Afsnidd Bremerhoben–Cuxhoben). De Opfohrt 3 Noordholt liggt so ölven Kilometer in’n Süüdoosten von dat Spieker Neefeld an de K&nbsp;14.

De nächste Bahnhoff is so bi söss Kilometer wied weg in’n Süüdoosten de Bahnhoff Noordholt an de Bahnlien Bremerhoben–Cuxhoben.

## Footnoten
Ietz

**Ietz** (Hochdüütsch *Itzstedt*) is en Dörp in Kreis Sebarg in Sleswig-Holsteen. 

## Geographie un Verkeer
Ietz liggt üm un bi 16&nbsp;km noordoostlich von Noordersteed an de Bundsstraat 432, de Verbindingsstraat Hamborg–Bad Sebarg.

Henlang de Bundsstraat verkeert jümmerto stünnlich de Buslinie 7550 von U-Bahnhof Ochsenzoll to´n Bahnhof Bad Sebarg. An Arbeidsdaag ward in de Hauptverkeerstieden in Lastricht (in de Moornstünnen Richt Hamborg, an Namiddag in Richt Bad Sebarg) de Takt op 30 Minüten dichter makt. An Sünndag verkeert de Bus tweestünnlich.

Tosätzlig warrt wochendags jümmer tweestünnlich en Verbinding op de Linie 7141 von Bahnhof Henstedt-Ulzburg to´n Bahnhof Bad Oldesloe anboten. Ook dese Linie dörchfährt de Kommün von Ietz op de B432.

Bis in de 1970er-Joare hin war en Bahnhof von de Eisenbahn Elmshorn-Barmstedt-Oldesloe (EBO) an Noordrand Up de Nah (Hochdüütsch *Nahe)*, bummelig 1&nbsp;km von Ietz weg.

## Geschicht
De Dörp warrt 1317 dat eerste mol urkunlich nannt un heeß ursprünglich „de Iddest“.

## Politik
Bi de Kommünalwoal an 6. Mai 2018 het de CDU 1798 Stimmen (30,7 %) kreggt, de SPD 1792 Stimmen (30,6 %), de UBI 1187 Stimmen (20,3 %) un de FDP 1079 Stimmen (18,4 %). SPD un CDU erhielten je veer Sitt, de UBI dree un de FDP twee Sitt in de Gemeindevertreting. De Bürgermester is Helmut Thran (SPD). 

### Wapen
Blasonerung: „Über blauem, durch einen silbernen Wellenbogen abgeteilten Schildfuß von Silber und Rot gespalten. Vorn eine aus dem Wellenbogen wachsende grüne Doppeleiche, hinten ein im Stiel gebrochener goldener Torfspaten.“

### Partnerkommün
Partnerkommün von Ietz is Ahja in Eestland.

## Weertschop
In de Kommün sin mehrere Gewerbebetriebe, Dienstleister un Einzelhandelsgeschäfte. Dor givt dat ok dree Campingplätz.

## Plätz to´n bekieken
In de Liste der Kulturdenkmale in Itzstedt (op Hochdüütsch) steiht in de Denkmalliste von´n Land Sleswig-Holsteen inträggt Kulturdenkmale.

## Frietied
De See von Ietz besöggt joarlegg twischen 25.000 un 40.000 Badegäst.

## Weblinks
* Gemeinde Itzstedt (op Hochdüütsch)

## Einzelnachweise
Kalkreese

**Kalkreese** is en Dorp bi Bramske in de Gemeen Bramske in Neddersassen. Unner Umstänn hett dor de bekannte Varusslacht in dat Johr 9 n. Chr. stattfunnen. Kann avers ok angahn, datt de grote Tahl vun röömsche Fundstücke un Overreste dor wat mit Caecina siene Slacht oder mit de Slacht an’n Angrivarierwall to doon hefft, de en poor Johre later ween sünd. 

## Geschicht
Nadem hier 1987 allerhand röömsche Münten funnen wurrn sünd, is 1989 beslaten wurrn, de Saak up den Grund to gahn. Dat duer nich lang un denn is rutkamen, datt in de Gemarken bi dat Dorp Römers un Germanen tohopenstott sünd. Sunnerlich de Reste vun en bi 400 m langen Wall hefft de Forschers in Gang holen. Vunwegen, datt allerhand Münten mit den Overstempel mit de Bookstaven VAR funnen wurrn sünd, is annahmen wurrn, datt de röömsche Stattholler un Upperbefehlhebber Varus hier mit dree Legionen in en Achterhollt lockt un toschannen maakt wurrn is. 

In dat Johr 2000 is an de Stäe en Museum boot wurrn. Bovento gifft dat de Gelegenheit un een kann sik ankieken, wat dor utbuddelt warrt. 

## Teutoborger Woold oder Kalkreese
Tacitus schrifft bi hunnert Johre na de Varusslacht, se weer in den *saltus teutoburgensis* (Tüüteborger Woold) slahn wurrn. Hüdigendags is nich mehr rut to finnen, wat he mit düssen Woold meent hett. De Barge twuschen Ossenbrugge un Builefeld, de hüdigendags so nömmt weert, hefft düssen Naam *Teutoburger Wald* eerst kregen, as in dat 19. Johrhunnert de Natschonalismus in Düütschland upkamen is. Vördem harrn se Ramskenbrink, Osning un Lippsken Waule heten. In den Osning bi Deppelt steiht siet 1875 dat Hermannsdenkmol. 

Dat de grote Slacht nich in'n Osning, man bi Kalkreese in dat Bramsker Land stattfunnen hett, is en Theorie, de noch nich allto oold is. Natüürlich sünd de Frömmenverkehrsverbänne un de Touristikindustrie in Neddersassen, Bramske un Ossenbrugge dorachter ran, datt dor numms an twiefeln schall. Amenne warrt mit Kalkreese sien Museum ok allerhand Geld verdeent. 

## Twiefel an Kalkreese
To de Forschers, de nich glöven doot, datt de Sporen un Fundstücke in Kalkreese wat mit Varus siene grote Slacht to doon hefft, höört unner annern de Historikers Rainer Wiegels un Peter Kehne, de Archäologe Stephan Berke, de Numismatiker un Ooldhistoriker Reinhard Wolters, de Ooldhistoriker Dieter Timpe un de Middeloller-Forscher Herwig Wolfram. 

Peter Kehne meent, dat weern to minne Minschenknaken to finnen for so en grote Slacht. Ok, datt se dör’nanner mengelt weern mit Knaken vun Deerter un datt dor gor keen Knaken vun Froenslüde un Kinner to finnen weern, seeg dor nich na ut, as wenn Germanicus jem inkuhlt harr. Kehne meent, de Wall mit sien Spitzgraven na Süden to, dat weer en röömsch Bollwark. Bovenhen pass dat nich to so en grote Slacht, datt de Wall man bloß bi 400 m lang weer. Ok de Gegend, de bitherto as Slachtfeld ankeken warrt, is na siene Meenung for de Varusslacht nich groot noog.

## Weblenken
* Museum Kalkreese (Hoochdüütsch)
Aucklandaante

De **Aucklandaante** (*Anas aucklandica*) is en lüttje Aante un warrt to de Aanten an sik mank de Swemmaanten tellt. Se kann nich flegen. De Aucklandaante gifft dat bloß man up de Auckland Islands over de Antarktis. De IUCN seggt, de Aanten harrn „al wat afkregen“ (*vulnerable*). Se taxeert den Bestand up 600 bit 2.000 Vagels, de al utwussen sünd. 

## Utsehn
De Aante is man lüttsch. De Waarten weegt man bloß bi 551 Gramm in'n Döörsnitt. Bi de Aanten liggt se twuschen 410 un 480 Gramm. . Waart un Aante verscheelt sik. De Waarten slaht in ehr Staatskleed na de Neeseelandaanten, man alltohopen sünd se en beten düsterer. Kopp un Hals sünd dunkerbruun. Upfallen deit de witte Ring um de Ogen umto. De Flunkenspegel glinstert gröön mit en witten Suum. Snavel, been un Föte sünd dunkergrau.

## Wo se vörkamen doot
De Aucklandaante leevt in free Natur bloß man up de Ackland-Islands. De liggt bi 465 km in'n Süden vun Neeseeland siene Süüdinsel twuschen 50°;30’ un 50°;60’ süüdliche Breede un 165°;50’ un 166;20’ ööstliche Längde. Alltohopen kaamt de Eilannen up 606 km². Dor hett de Hööftinsel Auckland Island bi 510 km² vun. Tweetgröttste Insel is Adams Island in'n Süden vun de grote Insel. Hüdigendags leevt keen Minschen up de Eilannen. An un for sik hett dat de Aucklandaante up all Inseln geven, de to de Inselgrupp tohören doot. Hüdigensdags leevt se nich mehr up de Hööftinsel, vunwegen datt se dor vun inföhrte Söögdeerter, as Katten un Swiene, utrott wurrn sünd. Vunwegen de dichte Vegetatschoon könnt se sik goot versteken un sünd swaar to tellen. De Populatschoon warrt as stabil ankeken.

## Wie se leven deit un wat se fritt
De Aucklandaante leevt sunnerlich an de Waterkant bi de Küst, wo Riesgras wassen deit. Geern mag se Stäen, wo de Grund wat natt is un wo Seggen wassen doot. Man ok langs de Ströme, in Iesenhölter is se an to drepen. Up dat Ewing-Eiland gifft dat ok en Reeg Paare, de bröödt in Olearia-Hölter. 

De Aante is tomeist in de Schummertied un in de Nacht togange. Overdag socht se Schuul achter dichte Planten, in Eerdlöcker vun annere Vagels oder twuschen Felsen. Freten deit se meist Deerter, as Warvellose ut'e See, Flohkreefte, Larven vun Insekten un lüttje Mollusken. 

## Belege
### Literatur
* P. J. Higgins (Rutg): *Handbook of Australian, New Zealand & Antarctic Birds*, Band 1, Ratites to Ducks, Oxford University Press, Oxford 1990, ISBN 0195530683
* Janet Kear (Rutg.): *Ducks, Geese and Swans*. Oxford University Press, 2005, ISBN 0-19-854645-9
* Hartmut Kolbe: *Die Entenvögel der Welt*. Ulmer Verlag, 1999, ISBN 3-8001-7442-1

### Weblenken

## Kiek ok bi
* List vun Vagels
Octavianus Secundus Fugger

**Octavianus Secundus Fugger** (* 17. Januar 1549; † 31. August 1600 in Augsborg) weer en düütsch Hannelsherr ut den Familientwieg Fugger von der Lilie.

## Leven
Octavianus Secundus Fugger weer en Söhn vun Georg Graf Fugger auf Weißenhorn und Kirchberg (1518–1569) un de sien Ehefru Ursula von Lichtenstein zu Carneid († 1573). He wurr tosommen mit sien Bröer Philipp Eduard dör Petrus Canisius ünnerricht, dornah keemen de Bröers an dat Collegium Germanicum in Rom. 1579 hemm se ut dat Arv vun Christoph Fugger dat Augsborger Jesuitenkolleg Sankt Salvator stift. 1580 wurrn se geschäftlich ut den gemeensamen Fuggerschen Hannel utlööst un sünd söss Johr later neben Matthäus, Paul un Markus Welser in en Hannelskompanie intreeden, de jedes Johr up fiev Scheep Peeper vun Ostindien nah Lissabon bringen un an den spaanschen König verkoopen sull. Dorto wurrn an de indisch Malabarküst fiev Faktoreen för den Ankoop inricht. In den hansisch-nedderlannsch-engelschen Ruum hett man Faktoreen för den Afsatz inricht. Dör den Seekrieg tüschen Spanien-Portugal un England weer de Hannel ständig gefährdet. 1591/92 keem kein een vun de utloopen Scheep nah Lissabon torüch, so dat de Peeperverdrag mit Philipp II. ünner grooten Verlust bald to Enn’ weer. 

Octavianus hett um 1585 rum den Komponisten Hans Leo Haßler as Kamerorganisten un Baas vun de Fuggersche Huus- un Karkenmusik nah Augsborg haalt.
	
Octavianus Secundus Fugger weer siet 1579 mit Maria Jacobäa (1562–1588), en Dochter vun Hans Fugger (1531–1598), verheiraadt. Dat Paar harr dree Söhns un twee Döchter.

He wurr in de Benediktuskapelle vun St. Ulrich in Augsborg bisett.

## Familienbiller

Fuggerorum et Fuggerarum imagines - 017r.jpg|Vader Georg Fugger
Fuggerorum et Fuggerarum imagines - 018r.jpg|Moder Ursula von Lichtenstein
Fuggerorum et Fuggerarum imagines - 044br.jpg|Bröer Philipp Eduard
Fuggerorum et Fuggerarum imagines - 048r.jpg|Sien Ehefru Maria Jacobäa


## Literatur
* Wolfgang Zorn: Fugger, Octavianus Secundus. In: Neue Deutsche Biographie (NDB). Band 5, Duncker & Humblot, Berlin 1961, ISBN 3-428-00186-9, S. 722 (Digitalisat).
* Mark Häberlein: *Die Fugger: Geschichte einer Augsburger Familie (1367–1650)*. Stuttgart 2006, S. 111ff. ISBN 978-3-17-018472-5
Museum

Dat **Museum** (ooldgr. μουσεῖον *mouseíon* ‚Musentempel‘, an un for sik *de [[Muse (Mythologie)|Musen]] ehre Hillige Stäe*, is en Huus un Institutschoon, de sik mit dat Sammeln, in'e Reege bringen, Forschen un Utstellen vun Saken befaten deit, de for de Minschen wichtig sünd, wo se wat vun lehren, oder wo se sik over högen könnt. De Musen, wo dat Museum sien Naam vun hett, weern antike Göddinnen, de sik stark maakt hefft for Kunst, Kultur un Wetenschop. 

Dat Woort „Museum“ is upkamen in de Tied vun den Hellenismus in de Antike. Dat Museion vun Alexandria weer in düsse Tied een vun de bedüdensten Stäen for de Forschung. Grünnt wurrn is dat in dat 3. Johrhunnert v. Chr.. Dor höör ok de Bibliothek vun Alexandria mit to. 1546 is de eerste „Museum“-Kataloog druckt wurrn. Dormols hett de Humanist Paolo Giovo in Como in Italien over een Deel vun sien Huus de „Musaei Joviani Descriptio“. rutgahn laten. Vun dor af an is dat Woort as Naam for allerhand Sammlungen bruukt wurrn. As allgemeen Begreep weer dat avers eerst vun dat Enne vun'e 18. Johrhunnert af an begäng (an de Siet vun Pinakothek oder Glyptothek). Tostännig for en Sammlung oder Utstellung in en Museum is de Kurator. Hüdigendags mütt de Besökers meist „Intritt“ betahlen. Dat Geld warrt bruukt to'e Pleege vun de Sammlung un dat Huus; faken gifft dat avers een Dag in'e Weken oder tominnst en poor Stunnen an en Dag, wo en Besöök in't Museum nix kosten deit. 

## Weblenken

## Belege
Carsten Sieling

**Carsten Günter Erich Sieling** (* 13. Januar 1959 in Neenborg an de Werser) is en düütschen Politiker vun de SPD. Vun den 15. Juli 2015 af an weer he Bremer Börgermeester un Präsident vun’n Senat, un ok noch Senater for de Angelegenheiten vun de Religionsgemeenden. Vördem harr he vun 2009 bit 2015 as Afordenten in den Düütschen Bundsdag in Berlin seten. He weer dor in wählt wurrn for den Bundsdagswahlkreis Bremen I. Ehr he na Berlin gung, weer he vun 1995 af an Afordenten in de Bremer Borgerschup. Dor stunn he vun 2005 bit 2009 de SPD-Fraktschoon vor. Bovento weer he vun 2004 bit 2006 Baas vun de SPD Bremen. Bott geven as Börgermeester hett he an'n 15. August 2019. Sien Nafolger is Andreas Bovenschulte wurrn. 

## Weblenken
Francesco Janich

**Francesco Janich** (* 27. März 1937 in Udine; † 2. Dezember 2019 ) weer en italieensch Footballspeler, de wiels sien aktiv Loopbahn all tosommen 425 Spelen in de Serie A maakt hett un somit to de Rekordspeler in de italieensch Liga tellt. Janich speel up de Positschoon vun den Libero un hett ok Lännerspelen för de italieensch Football-Natschonalmannschap bestreeden.  

## Karriere
Francesco Janich fung sien Profi-Karriere bi Atalanta Bergamo an, wo he an’ 16. September 1956 bi en 0:2-Nedderlaag gegen den SSC Neapel sien Debüt in de Serie A geev. Keem he in de eerst Saison blots up söss Insatzen, sett he sück in dat tweet Johr as Stammspeler dör. 1958 wessel he to Lazio Rom, wo he noch in dat sülvig Johr de Coppa Italia wunn. 1961 is he nochmals wesselt, ditmal to’n FC Bologna wo he de längste un spoodriekste Tiet vun sien Loopbahn hemm sull. In insgesamt negen Speeltieden broch he dat up 294 Liga-Insätze. In der Saison 1963/64 hett he mit sien Club de italieensch Meesterschap reckt un 1969/70 un 1973/74 de Coppa Italia. 

Janich wurr 1962 eerstmals in de Italieensch Football-Natschonalmannschap beropen, för de he an’ 2. Juni 1962 bi de 0:2-Nedderlaag gegen de Mannschap ut Chile sien Debüt geev. Ofschons he blots up söss Insatzen in de *Squadra Azzurra* keem, hett he an twee Footballweltmeesterschapen (1962 un 1966) deelnommen. 

För de italieensch Serie A hollt Janich bit hüüd en kuriosen Rekord. He speel de meest Spelen an’ Stück (425) ahn ok blots een Door schaaten to hemm, hüm gelung also in sien gesamt Profi-Loopbahn kien een Door.

## Erfolge
* Mitropapokal-Sieger: 1961
* Italieensch Meester 1964
* Coppa-Italia-Sieger: 1958, 1970 un 1974
* Engelsch-italieensch Ligapokal-Sieger: 1970

## Weblenken
* Francesco Janich in de Datenbank vun weltfussball.de
* Francesco Janich bi fussballdaten.de
* Profil up enciclopediadelcalcio.it (italieensch)

## Enkeld Nahwiesen
Bahamaaante

De **Bahamaaante** (*Anas bahamensis*) höört binnen de Familie vun de Aantenvagels to dat Geslecht vun de Aanten an sik. 

## Kennteken
Dat Lief vun de Bahamaaante is lang, de Kopp is rund un hett bi'n Waart en dannigere Buul up'e Steern. De Hals is middellang un dünn. In'n groten un ganzen is de Aante bruun farvt. De Buuk is hellbruun mit wat dunkere Stippels, de Stüerfeddern sünd witt un de Steert is unnen rootbruun. Strott un Backen sünd witt, de Rest vun dat Lief is dunker bruun. Achtern is de Snavel dunker root, vörn is he dunker grau. Bahamaaanten hefft dunker brune Been, an de Töhn sünd se grau. Wenn de Waart in Brass is, hett he boven up'n Kopp en lüttje Fedderhuben. Waart un Aanten verscheelt sik nich groot. De Waart is en beten grötter, hett en langern Steert un en beten düütlichere Farv, as dat Seken. Bovenhen verscheelt se sik in de Stimm. Dat Seken quaakt, wieldes de Stimm vun dat Heken en hoget, lieset Surren is. Beide Geslechter weegt bi 500 g. 

## Unneraarden
Bi de Bahamaaante gifft dat dree Unneraarden:
* Nöördliche Bahamaaante (*A. b. bahamensis*). Se warrt as *Normolform* ankeken un leevt in Middelamerika un in dat noordööstliche Süüdamerika.
* *Anas bahamensis rubrirostris*. Se wiggt bi 700 g un is dor en beten swaarer mit, as de Normolform. Se leevt in'n Süden vun Süüdamerika.  
* *Anas bahamensis galapagensis*. Vun ehr leevt en poor Dusend Deerter up de Galápagos-Insel Fernandina (Narborough).

## Vorkamen
Bahamaaanten gifft dat in allerhand enkelte Populatschonen up den süüdamerikaanschen Kontinent bit hen na Kuba. De Unneraart *Anas bahamensis galapagensis* warrt hen un wenn ok as egen Aart ankeken. Se leevt up de Galápagos-Insel Fernandina (Narborough) in flack  Brackwater un Soltwater un in de Mangroven an de Küst. Man ok in Binnenwaters mit bannig Nehrstoffe sünd se an to drepen. 

## Freten un Vermehren

Bahamaaanten freet Plantendeele, de se bi dat Grünneln unner Water upnehmen doot. Se leggt 8-12 Eier un bröödt dor 25-26 Dage up. Küken weegt bi 30 g, wenn se just utkrapen sünd. De Aante föhrt de Lüttjen. Na 20 Dage hefft de Küken ehre Jöögdfeddern. Flegen könnt se na seven oder acht Weken. Egen Kinner tügen könnt se al an’t Enne vun ehr eerstet Johr.

## Literatur
*Hartmut Kolbe: *Die Entenvögel der Welt.* Ulmer, Stuttgart 1999. ISBN 3-8001-7442-1

## Weblenken

## Kiek ok bi
* List vun Vagels
Paolo Giovo

**Paolo Giovio** (* 19. April 1483 in Como; † 11. Dezember 1552 in Florenz; latiensch maakt: *Paulus Iovius*) is en italieenschen Historiker, Biograph, kathoolschen Bischop un Dokter ween. Ok sien Broder Benedetto Giovio (1471–1545) hett sik mit Historie ut'neen sett.

## Leven

Paolo Giovio hett in Padua Philosophie un in Pavia Medizin studeert. As Dokter weer he toeerst in Como un achternah in Mailand togange. 1517 is he na Rom gahn. Dor hett em Paavst Clemens VII. to'n Bischop vun Nocera maakt. Bloß dree Johre na den Dood vun Nikolaus Kopernikus hett he in't Johr 1546 en Biographie over den Astronomen sien Leven schreven. In siene Villa in Borgo Vico an den Comer See hett he en bedüdende Sammlung mit Biller vun Staatslüde un Kriegshelden harrt, dormank twee Biller vun Bronzino. Dor hannel sik dat um Biller vun *[[Andrea Doria as Neptun]]* un *Cosimo I. de' Medici in Rüstung* bi.

## Warke

* *Historiarum sui temporis libri XLV,* de Geschichte vun siene Tied 1494–1547 (italieensch uon Domenichi, Florenz 1551–53, 2 Bn.).
* *Vitae virorum illustrium* (verfaat nah 1527; italieensch vun Ludovico Domenichi, Florenz 1549–47, 7 Bn.), dor fangt Giovio  in an mit Albertus Magnus un Thomas vun Aquin un stellt Porträts vun vermaarde Schrieverslüde un Dichterslüde ut siene Tied vor. To'n Deel hett he de Lüde ok persönlich kennt, as  Ariost, Baldassare Castiglione, Niccoló Machiavelli, Jacopo Sannazaro un Vittoria Colonna.
* *Litterae*: Siene Breeve hett Ludovico Domenichi herutgeven (*Lettere volgaredi Paolo G.*, Venedig 1560).

## Editionen
* [Paolo Giovio: *Vitae virorum illustrium*] Paolo Giovio: *Notable Men and Women of Our Time.* Edited and translated by Kenneth Gouwens (The I Tatti Renaissance Library, 56). Cambridge, Ma. / London: Harvard U.P. 2013. ISBN 9780674055056

## Literatur
* T. C. Price Zimmermann: *Paolo Giovio. The Historian and the Crisis of Sixteenth-Century Italy*. 
** E-Book (Microsoft Reader format). ISBN 1-4008-0893-6
** E-Book (Adobe Reader format). ISBN 1-4008-0895-2

## Weblenken

## Belege
Wittkehlaanten

**Wittkehlaanten** betekent düsse dree Aarden vun Aanten, de in Australien, Neeseeland un in Indonesien vorkamen doot:

* Andamanenaant (*Anas albogularis*)
* Indoneesche Wittkehlaant (*Anas gibberifrons*)
* Austraalsche Wittkehlaant (*Anas gracilis*)
Waart

**Waart** betekent

* Waart, Heken (Männiken) vun de Aanten,
* Waart, Stippel up’e Huut, ok *Wuddel* oder *Wratt* nömmt,
* In de wecken Dialekte sünd *Waarten* de Titten bi dat Veeh.

In allerhand plattdüütsche Dialekte warrt *Waart* ok mit en Dubbel *o* schreven: *Woort*. Denn is dat ok noch en Begreep for de Grundeenheit vun de Spraak, kiek bi Waart.
Titte

En **Titte** oder **Titt** (Pl. *Titten*) is bi högere Söögdeerter de Münnen vun en Melkdrüsenanlage. Se steiht jummers en beten af, dormit de Lütten dor an sugen un Melk kriegen könnt. . Vun de Titten an sik her, is de Namm *Titt(e)* bi'e Minschen up de ganze Bost vun de Froenslüde overgahn. Vundeswegen warrt hüdigendags (wo man bloß noch en minne Tahl vun Lüde in de Landweertschop togange is) meist bi dat Woort *Titten* an de Bossen vun Froenslüde dacht. 

## Upboo

Normolerweise hett en Titt de Form vun en Zylinder un is wat langtrocken. Se besteiht ut en Hollte (Zistern), wo en Reeg vun Melkdrüsen tosamen in münnen doot un ut en Tittengang. De Tittengang is de gemeensame Utgang vun de Melkdrüsen ut de Zistern. Um de Titten to sitt Huutgeweev.

De Primaten un dor ok de Minschen mit, hefft keen „echte Titten“. Bi jem münnt de Melkutgäng direktemang in en Hööchde up de Huut, de „Nippel“ nömmt warrt. Vundeswegen weer dat passlich, wenn de Titt bi'n Minschen (un Apen) *Bostwaart(en)* nömmt weert, as dat up Hoochdüütsch begäng is.

## Laag un Tahl
Bi Söögdeerter sünd de Titten paarwiese anleggt un könnt sik bi unnerscheedliche Gruppen vun Deerter bannig verschelen, wat de Laag angeiht. De Titten ehre Tahl is anpasst an de döörsnittliche Tahl vun de Jungen, de smeten weert. Over'n Dumen kann een seggen, datt de Tahl vun de Titten dubbelt so groot is, as de Tahl vun Lüttjen, de de Deerter in'n Döörsnitt smieten doot. 

## Wo de Titten for bruukt weert

Bi all Söögdeerter weert de Titten bruukt, datt de Jungen noog to'n Drinken kriegt. Anners as bi de Kloakendeerter könnt de Jungen en Titt in den Mund nehmen un dor an sugen un so Melk kriegen. Bi de Kloakendeerter flutt de Melk dör en Melkfeld in dat Fell un de Jungen mütt tosehn, datt se de Melk dor uplicken doot.

## Belege
Edward Christian Prescott

**Edward Christian Prescott** (* 26. Dezember 1940 in Glenn Falls, New York, USA; † 6. November 2022) weer en US-amerikaansch Ökonom. För sien Bidrääg to de dynamisch Makroökonomie kreeg he 2004 tosommen mit Finn Erling Kydland den Nobelpries för Wertschapswetenschapen.

## Leven
Prescott weer dat jüngste vun dree Kinner vun William Clyde Prescott un de sien Fru Mathilde Helwig Prescott and William Clyde Prescott. 1962 kree he sien Bachelor in Mathematik vun dat Swarthmore College, wo he ok Liddmaat vun de Delta Upsilon Vereenigung weer. Sien Master-Titel kreeg he 1963 in Ünnernehmensforschung vun de Case Western Reserve University. Sluutend hett he sien Doktertitel (Ph.D) in Wertschapswetenschapen 1967 an de Carnegie Mellon University kreegen.

## Wark
Kydland und Prescott hemm ünnersöcht, worum sück Wertschap nich gliekmatig entwickelt, sonnern Phasen vun den Upswung immer weer vun Phasen vun de Rezession aflöst wurrn. In’ Karn kommt de beid to dat Ergevnis, dat de Verantwortung dorför in de schuuvwies Entwicklung vun nee Technologien liggt. Dordör wurrn Priesen, Produktivität un Löhne verännert un so Konjunkturzyklen utlööst. En wieder Ünnersökensrebeet bedraapt den Infloot vun Geld- un Wertschapspolitik up disse Zyklen. Hier kommt se to den Sluss: „Je glaubwürdiger Politik und Nationalbank wirken, um so stabiler ist der jeweilige Konjunkturverlauf.“ Dat Nobel-Komitee hett betoont, dat ok de wesentlichen Bedüüden vun de Ergevnisse up de Praxis vun völ Länner in Betoog up Geld- un Wertschapspolitik en Utslag för dat Toerkennen vun den Pries harr.

In sien methodisch-theoretischen Arbeit kunn Prescott mit den nah hüm nömmten Hodrick-Prescott-Filter ok up dat Rebeet vun den Tietreegenanalyse en wichtigen Bidrag leisten. De Hodrick-Prescott-Filter ermöglicht dat Herutfiltern vun de glatt Komponente (Trend) ut en mit Saison- un Tofallsvariablen överlagert Tietreeg. Dit Verfohren wurrd in de  empirischen Konjunkturforschung insett. Prescott hett gemeensam mit Rajnish Mehra dat Equity Premium Puzzle verapenlicht.

He gifft Ünnerricht an de *[[Arizona State University]] Tempe* un is in de *[[Federal Reserve Bank]] of Minneapolis* beschäftigt. För 2015 wurr hüm Adam-Smith-Pries tospraaken.

## Privates
He weer siet 1965 mit Janes Dale Simpson verheiraadt und harr dree Kinner. To sien Hobbies hörrn Schach un Golf.

## Rundfunkberichte
* Edward Prescott in' Gespräch mit Dieter Kassel: ''"Der Westen könnte einen Boom erleben" – Nobelpreisträger kritisiert Versagen der Politik'', Deutschlandfunk – „Wirtschaft & Gesellschaft“ van' 20. August 2014

## Weblenken

* DNB-Katalog]
* Curriculum Vitae as PDF
* Edward C. Prescott up de Sieden vun den Nobelpries (engelsch)

## Enkeld Nahwiesen
Alfred Kelbassa

**Alfred Kelbassa** (* 21. April 1925 in Buer; † 11. August 1988 in Düörpm; eegentlich Fred Kelbassa) weer en düütsch Footballspeler.

## Loopbahn as Footballspeler
Alfred Kelbassa weer en sportlich Multitalent. So wurr he düütsch Jöögdmeester un westdüütsch Meester in’ Fievkamp (100&nbsp;m ünner 11 Sek., Wietsprung 6,60&nbsp;m, Speer över 60&nbsp;m). Folglich weer he körperlich robust aber to glieker Tiet ok flink, so dat sien Speel insgesamt vun en düchtig Wucht präägt weer. 

Sien Footballkarriere fung bi Schwarz-Weiß Bülse an, bevör he to’n SC Gelsenkirchen-Buer wesseln dee. Wiels den Tweeten Weltkrieg speel he as Gastspeler bi  Holstein Kiel un Fortuna Glückstadt, um denn över den STV Horst-Emscher un Preußen Münster bi Borussia Düörpm to lannen. 

Hier wurr de Störmer mit de Borussia 1956 un 1957 Düütsch Meester un weer ok tweemal Doorschüttenkönig vun de Football-Böverliga West. Legendär wurr sien Tosommenspeel mit sien Speelpartners in Düörpm Alfred Preißler un Alfred Niepieklo as "*die drei Alfredos*", de de Gegnern regelmaatig grooten Respekt afringen deen. 

Van 1956 bit 1958 speel Kelbassa söss Mal för de Düütsch Football-Natschonalmannschap. He hör ok to de düütsch Utwahl bi de Football-Weltmeesterschap 1958 in Sweden un belegg dor mit de Mannschap Platz veer. As Ersatzspeler keem he aber blots in dat Speel um den darten Platz gegen Frankriek an’ 28. Juni 1958 to’n Insatz.

Kelbassa hett nah de Saison 1961/62 sien Loopbahn afslooten un hörr dormit nich mehr den Böverligakader 1962/63 an. Nah de Verletzung vun den Middelstörmer Jürgen Schütz wurr he aber vör de Endrunnenspelen noch mal weer aktiveert un in de Gruppenspelen noch veermal insett. He is dormit denn ok noch Düütsch Meester 1963 wurrn, weer aber nich in den Böverligakader bzw. Bundsligakader.  

## Nah de aktiv Karriere
Kelbassa weer nah sien aktiv Tiet Sportlehrer un Angestellter in dat Sportamt vun de Stadt Düörpm. He is nah mehreren Slaganfällen storven. 

Sien Söhn hett de Dochter vun sien Stormpartner Alfred Niepieklo heiraadt, ut deren Verbinnen en gemeensam Enkel vun de beid Störmer hervörgahn is.  

In dat Jahr 2012 wurr de nah hüm nömmt Alfred-Kelbassa-Straße in Düörpm inweeht.

## Erfolge
*Düütsch Meester 1956, 1957, 1963
*WM-Veert 1958

## Weblenken
* Alfred Kelbassa in de Datenbank vun weltfussball.de
* Alfred Kelbassa bi schwatzgelb.de
Modrow

**Modrow** is de Familiennaam von

* Eckart Modrow (* 1948), düütschen Pädagoog un Schriever,
* Ferdinand Schmidt-Modrow (1985–2020), düütschen Schauspeler,
* Fritz Modrow (1888–1986), düütschen Maler,
* Gerd Modrow (* 1938), düütschen Bahnradsportler,
* Hans Modrow (1928–2023), düütschen Politiker.

Kiek ok bi: Moddrow, Moderow.
Bernier siene Aant

**Bernier siene Aant** (*Anas bernieri*) is en Aart ut de Familie vun de Aantenvagels. Se höört hüdigendags to de roorsten Watervagels vun'e Welt un is in grote Gefohr. Vunwegen de lange Isolatschoon up Madagaskar hett sik de Aart wohrschienlich ut Formen vun de Wittkehlaanten entwickelt. Se is 1850 funnen un 1860 to'n eersten mol wetenschopplich beschreven wurrn. As Bruggenaart to Bernier siene Aante warrt de Andamanenaante ankeken, wo se bannig na sleiht. 

## Utsehn
De Waarten un de Aanten verscheelt sik bi Bernier siene Aant nich groot. De Farv vun de Feddern geiht vun ocker bit roodbruun. Bi den Waart geiht de Farv vun den Snavel un vun de Föte un vun'n Snavel en beten na rood hen, bi de Wiefken sünd se bruun. De Lütten dreegt boven swattbrune Dunen, an'n Buuk sünd se goldgeel. Snavel un Been sünd bi de Küken swattbruun.

## Wo se leven doot un wie veel Aanten dat dor gifft
An un for sik weer Bernier siene Aant in den westlichen Deel vun Madagaskar tohuse. As se toeerst funnen wurrn is, weer se in Brookland un langs de Ströme in lüttje Gruppen togange. Hüdigendags leevt se in Freeheit man bloß noch an den Bemambasee, nich wiet af vun de Waterkant an de Westküst. De See warrt hüdigendags intensiv bruukt to'n Anboo vun Ries; bloß man en Deelstück vun den See is noch in natüürlichen Tostand. Bovento is 1950 en sunnerlichen Fisch in den See utsett wurrn, de bannig veel vun de Waterplanten upfreten deit. De Buern brennt todem, vunwegen de Landweertschop, regelmotog dat Bentgras un de Rüschen af, wo de Aanten in bröden doot. Tolest is se up Madagaskar ok nich schuult un warrt vundeswegen schaten. De Gesamtbestand is 1993 up bloß man noch 500 Vagels taxeert wurrn.

## Brödeltied un Eier
Over Bernier siene Aant is nich veel bekannt. Annahmen warrt, datt se vör un na de Regentied bröden deit. De Nester liggt in dat Bentgras nich wiet af vun Wall un Water. In'n Döörsnitt gifft dat woll bi sess Eier. 

## De Aante in'n Zoo
Vunwegen, datt Bernier siene Aant keen sunnerlich smuck Fedderkleed vorwiesen kann, is se in de Tucht nie nich sunnerlich populär ween. Man vun de 1990er Johre af an is se in den Zoo vun Jersey tücht wurrn. Midderwielen weert Bernier siene Aanten ok in'n Weltvagelpark Wasra, in'n Kölner Zoo un in den Zoo vun Zürich holen un tagen. De Tucht is eenfach, vundeswegen kann dat angahn, datt de Aante, just as de Hawaiigoos, nich utstarven deit.

## Literatur
*T. Bartlett, *Ducks And Geese - A Guide To Management*, The Crowood Press, 2002, ISBN 1-85223-650-7
* Hartmut Kolbe; *Die Entenvögel der Welt*, Ulmer Verlag 1999, ISBN 3-8001-7442-1

## Weblinks

## Kiek ok bi
* List vun Vagels
Guillaume Van Keirsbulck

**Guillaume Van Keirsbulck** (* 14. Februar 1991 in Roeselare) is en belgisch Radrennfohrer.

All in de Jöögd- un  Junioren-Klass kunn Guillaume Van Keirsbulck Titel un Erfolge recken: 2006 un 2007 wurr he belgisch Jöögdmeester in dat Eenzeltietfohren, 2009 wunn he den  *Pavé de Roubaix* (dast Junioren-Rennen vun *[[Paris–Roubaix]]*), un 2009 wurr he jewiels Sösst vun de Junioren-Europameesterschap in’t Eenzeltietfohren un de *[[Neddersassen-Rundfohrt]]* vun de Junioren.

Siet 2011 fohrt Van Keirsbulck för daz Quickstep Cycling Team. Sien gröttste Spood as Profi weer bitlang de Sieg bi de Dree Daag vun De Panne in dat Johr 2014.

Guillaume Van Keirsbulck is de Enkel vun den Profi-Weltmeester in dat Straatenrennen vun 1963, Benoni Beheyt. Ok sien Vader Kurt Van Keirsbulck weer Rennfahrer.

## Erfolge
;2009
* Le Pavé de Roubaix

;2011
* Omloop van het Houtland
* Grote Prijs Briek Schotte

;2012
* Grote Prijs Briek Schotte

;2013
* Mannschapstietfohren Tirreno–Adriatico

;2014
* Gesamtwertung Dree Daag vun De Panne
* een Deelstreck Dree Daag vun Westflannern
* een Deelstreck Eneco Tour

## Teams
* 2010 Quick Step (Stagiaire)
* 2011 Quick Step
* 2012 Omega Pharma-Quickstep
* 2013 Omega Pharma-Quick-Step
* 2014 Omega Pharma-Quick-Step
* 2015 Etixx-Quick Step
* 2016 Etixx-Quick Step

## Weblinks
* Guillaume Van Keirsbulck in de Datenbank vun Radsportseiten.net
* Homepage vun Guillaume Van Keirsbulck
Grant Hochstein

**Grant Hochstein**  (* 16. Juli 1990 in Warren (Michigan)) is en ehmalger US-amerikaansch Ieskunstlöper. 

## Karriere
Bi de US-Meesterschapen 2016 belegg he den veerten Platz. Wiel sück de US-Meester Nathan Chen aber besehrt harr, kunn Hochstein noch in de US-Mannschap för de Ieskunstloop-Weltmeesterschap uprücken, wo he denn den teihnten Platz beleggen dee. 

An'n 3. August 2018 hett Hochstein sien Rückträe bekannt maakt. 

## Weblenken
*  http://www.isuresults.com/bios/isufs00010217.htm Hochstein bi de ISU (engelsch)]
Riccardo Montolivo

**Riccardo Montolivo** (* 18. Januar 1985 in Caravaggio (BG), Italien) is en italieensch Footballspeler. He steiht siet 2012 bi den AC Mailand ünner Verdrag.

## Karriere
### In’ Vereen
Vun sien 15. bit 18. Levensjohr speel Montolivo in de Jöögd vun Atalanta Bergamo. In de Saison 2003/04 leep he för de eerste Mannschap in de Serie B un in de Folgesaison in de Serie A up. Sien Debüt geev he an’ 12. September 2004 (1. Speeldag) bi dat 2:2 in dat Heimspeel gegen US Lecce; sien eerst Door hett he an’ 23. Oktober 2004 (7. Speeldag) bi dat 2:2 in’t Heimspeel gegen Cagliari Calcio. 

Mit Saisonbeginn 2005/06 is  Montolivo to’n Ligakonkurrenten AC Florenz wesselt un hett dor twee Speeltieden afsolveert ünner annern an de Siet vun Luca Toni. Later wurr he dor sogor Mannschaftskapitän.

To de Saison 2012/13 hett he ahn Aflöös bi AC Mailand anhüert un hett dor en Verdrag bit to’n 30. Juni 2016 ünnerschreven. to de Saison 2013/14 wurr he weer Kapitän vun de Mannschap un hett dormit den to’n AC Florenz wesselten Massimo Ambrosini ersett.

### In de Natschonalmannschap
Nahdem Montolivo all för de U-18-, U-19- un U-21-Natschonalmannschap tO#n Insatz kommen weer, hett he an’ 17. Oktober 2007 ünner Trainer Roberto Donadoni in de A-Natschonalmannschap sien Instand geven. Bitlang hett he 62 Lännerspelen maakt (Stand: 29.März.2016).

Montolivo hett mit die italieensch Natschonalmannschap ok an dat Olympisch Footballturnier 2008 deelnommen, verlor dor aber dat Veertelfinalspeel tegen de Mannschap ut Belgien mit 2:3. An den Konföderatschonen-Pokal hett he ebenso deelnommen as an de Football-Weltmeesterschap 2010. Nächst Hööchtpunkt in sien Loopbahn weer de Deelnahm an de Football-Europameesterschap 2012, wo he mit sien Team in’t Endspeel kemm. 

An de Weltmeesterschap 2014 kunn he nich deelnehmen, wiel he sück bi en Testspeel dat Schienbeen braken harr. Ok an de Football-Europameesterschap 2016 in Frankriek kunn he wegen Verletzung nich deelnehmen.

## Familie
De Moder vun Montolivo stammt ut Ascheberg in Sleswig-Holsteen, He snackt ok düütsch un is ok düütsch Staatsbörger. In sien Jöögd hett he den Sömmer över regelmatig bi sien Grootöllern in Heidkate an de Oostsee verbrocht In Italien wurrd he deswegen ok faken „Il Tedesco“ (de Düütsche) nömmt.

## Weblenken

* Riccardo Montolivo in de Datenbank vun Weltfußball.de
* Riccardo Montolivo in de Datenbank vun Fußballdaten.de
* Profil up de Websteed vun den italieenschen Verband (italieensch)
* Indrag bi Kicker-Online

## Enkeld Nahwiesen
Dalmunach

**Dalmunach** is en Whiskybrenneree in Carron in Moray, Schottland. Se is 2015 fardig stellt worrn un dorüm een vun de jüngsten Destillen in Schottland.

## Historie
De Dalmunach Destille is an de Steed vun de Brenneree Imperial boet worrn, de bit 2012 an’n glieken Oort produzeert hett un 2013 afreten weer. Grünnt weer se vun Chivas Brothers Ltd., de to den Kunzern Pernod Ricard höört. De Imperial-Brenneree weer nich mehr op’n neesten Stand, so dat dat an’t Enn billiger weer, dat olle Ünnernehmen aftorieten un nee to boen. In’n Februar 2015 is kund doon worrn, dat de Bowarken to de Destille fardig stellt weern, brennt warrt in Dalmunach aver al siet Oktober 2014.

## Produkschoon
De Brenneree Dalmunach höört to dat schottische Whiskyrebeet Speyside. In de Destille gifft dat en Meeschfatt mit en Dörmeter vun 9,5 Meter un sössteihn Gäärfatten ut Eddelstahl. Brennt warrt in tohopen acht Brennblasen, de anners as in annere Brennereen, nich in en Reeg, man in en Krink tosamen staht.

De Whisky vun Dalmunach schall vör allen för de Blendwhiskys vun Chivas Brothers bruukt warrn, üm de stegene Nafraag afdecken to künnen. Dorünner sünd to’n Bispeel de Marken *[[Chivas Regal]]*, *[[Ballantine’s]]* un *Royal Salute*. Dat Ünnernehmen hett noch nich künnigt maakt, wat dat ok en Single Malt ut de Brenneree geven schall.

## Kiek ok
* List vun de schottischen Brennereen

## Borns
Glen Grant (Brenneree)

**Glen Grant** is en Whisky-Brenneree in Rothes, Morayshire, Schottland. Se is de öllste in den Oort.

## Historie
De Destille is 1840 dör de Bröder John un James Grant grünnt worrn. As den beiden doodbleven weern, hett 1872 de Söhn vun James Grant de Brenneree övernahmen. He hett 1898 de Molteree ümboen laten un op de annern Siet vun de Straat en tweete Brenneree boen laten, de to de Tiet noch *Glen Grant No. 2* heten de, later aver in Caperdonich ümnöömt weer. De ne’e Brenneree were 1902 dat eerste mol dicht maakt. Bit dorhen weern beide Brennereen över en Pipeline verbunnen. Glen Grant is 1973 vun veer op söss Brennblasen vergröttert worrn. 1977 keemen noch mol twee dorto, as de Brenneree in’n Besitt vun Seagram weer. Vun 2001 bit 2005 höör de Brenneree to Pernod Ricard, de ehr aver ut rechtliche Grünnen wedder afstöten müss. Vundaag is se in’n Besitt vun de Campari-Grupp.

## Produkschoon

De Brenneree Glen Grant höört to dat schottische Whiskyrebeet Speyside. Se nimmt dat Water för de Produkschoon ut den Caperdonich Well un ut den Glen Grant Burn. In de Destille gifft dat en Meeschfatt (*mash tun*) ut Eddelstahl vun 12&nbsp;t un teihn Gäärfatten (*wash backs*) ut Holt, jeedeen to 19.916&nbsp;l. Brennt warrt in veer *wash stills* to 22.730&nbsp;l un veer *spirit stills* to 11.547&nbsp;l. De ölleren Brennblasen warrt noch mit Kahl hittmaakt, de ne’eren warrt mit Damp bedreven.

## Kiek ok
* List vun de schottischen Brennereen

## Literatur
* Charles MacLean (Rutgever): *Whisky. World Guide, Regions, Distillers, Malts, Blends, Tasting Notes.* Dorling Kindersley, London et al. 2008, ISBN 978-0-7566-3349-3.
* Walter Schobert: *Das Whiskylexikon.* Fischer Taschenbuch Verlag, Frankfort an’n Main. 2003, ISBN 978-3-596-15868-3.

## Weblenken
White Man Runs Him

**White Man Runs Him** (Mahr-Itah-Thee-Dah-Ka-Roosh) (* etwa 1858; † 2. Juni 1929) weer en Crow-Scout, de för George Armstrong Custer 1876 in de sien Armee in den Kamp gegen de Lakota un Nördliche Cheyenne warken dee. De Kamp führ toletzt in de Slacht an’ Little Big Horn.

## Leven
He weer ok bekannt ünner de Naam *White Buffalo That Turns Around* un weer de Söhn vun Bull Chief un Offers Her Red Cloth. Mit 18 Johr hett he sück de Armee anslooten un hett denn gegen de Sioux un Nördlichen Cheyene kämpt, de traditschonell Gegner vun de Crow weern. 

Nah den Krieg hett he in en Reservatschoon leevt. He weer de Steefgrootvader vun Joseph Medicine Crow un de Grootvader vun Pauline Small, de eerste Fru, de in de Crow-Raat beropen wurr.
Gauensiek

**Gauensiek** () is en Oort in de Gemeen Drochters in’n Landkreis Stood, Neddersassen, de mit’n Hauptoord Drochters tohoopwussen is.

## Geografie

De Oort liggt in Keden un in de Masch in’n Süüdwesten von de ole Wischhobener Süderelv/Gauensieker Süderelv. Von’n Hauptstroom von de Elv is de Oort so bi twee Kilometer af. Na Süüdwesten slütt sik dat Kedener Moor an.

De Naveröörd sünd Gauensiekersand in’n Noorden, Aßlersand in’n Oosten, Ritsch un Aßel in’n Süüdoosten, Ritschermoor in’n Süden, Drochtersermoor in’n Süüdwesten un Drochters in’n Westen.

## Historie

De Haven von Gauensiek weer över lange Tied temlich wichtig för den Hannel un den Worenümslag in Keden. De Spöölslüüs, de vondaag noch besteiht, is 1843 anleggt worrn. Siet 1990 is de Slüüs as Bodenkmaal schuult.

### Verwaltungsgeschicht

In de Franzosentied von 1810 bet 1814 hett de Oort to de Mairie Drochters in’n Kanton Freeborg höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1852 to dat Grevengericht Bützfleet tohöört un denn von 1852 bet 1859 to dat Amt Wischhoben. Von 1859 bet 1885 weer dat in dat Amt Freeborg un na 1885 in’n Kreis Keden. 1932 is dat Deel von’n Kreis Stood worrn.

De Oort is al in dat 19. Johrhunnert Deel von de Gemeen Drochters worrn. An’n 1. Juli 1972 sünd de Gemenen Drochters, Hüll un Aßel mit de Gemeenreform in Neddersassen tohoopgahn un hebbt de ne’e un gröttere Gemeen Drochters billt.

### Inwahnertall

### Religion

Gauensiek is evangeelsch-luthersch präägt un höört to dat Kaspel von de Johannis- un Katharinen-Kark in Drochters.

För de Kathoolschen is de Hillig-Geist-Kark in Stood tostännig.

## Weertschop un Infrastruktur

### Verkehr

Gauensiek liggt an de Landsstraat 111, de ok *Obstmarschenweg* heet un in’n Süüdoosten över Bützfleet na Stood un in’n Noordwesten na Wischhoben un an de Bundsstraat 495 löppt. Von Ritsch ut löppt de Kreisstraat 28 na Süüdwesten.

De nächste Autobahn is de Autobahn 26 (Afsnidd Stood–Hamborg). De Opfohrt 3 Stood-Oost liggt so 18 Kilometer in’n Süüdoosten von Nindörp an de L&nbsp;111. Dat gifft Plaans, dat de A&nbsp;26 bet Drochters wiederboot warrt un dor op de A&nbsp;20 drippt, de ok noch nich boot is. Dat Dreeeck Drochters schall denn üm un bi twee Kilometer wied weg ween.

De nächste Bahnhoff is so bi 13 Kilometer wied weg in’n Süden de Bahnhoff Hammoh an de Nedderelvbahn von Cuxhoben na Hamborg. Von 1899 bet 1933 harr dat Dörp ok en Bahnhoff an de Kedener Kreisbahn.

## Footnoten
Rainer Beckmann (CDU)

**Rainer Beckmann** (* 12. Juli 1941 in Hannober) is en düütsch Politiker (CDU). 

## Utbillen un Berop
Nah den Schoolbesöök un en Utbillen to'n Schösteenfeger hett Beckmann de Fackschool besöcht un hett 1962 en Schösteenbauünnernehmen grünnd. Bit to sien eerstmaligen Intoog in den Landdag weer he hier as Geschäftsführer un as Ünnernehmensberader.

## Politik
Beckmann is siet 1968 Liddmaat vun de CDU. He is Liddmaat in' Kreisvörstand vun Hannober un Vörsitter vun den Oortsverband Hannover-Badenstedt/Davenstedt. Van 1968 bit 2003 weer he Ratsheer in Hannober. Beckmann weer van  1982 bit 1986, van 2001 bit 2008 un van 2011 bit 2013 Liddmaat vun den Neddersasschen Landdag. 

Rainer Beckmann is Vörsitter vun den Vereen *Haus & Grundeigentum Hannover, Verband der privaten Wohnungswirtschaft e.V.*

## Weblenken

* Körtbiographie up de Websteed vun sien Fraktschoon

## Born
Barbara Simon: *Abgeordnete in Niedersachsen 1946–1994. Biographisches Handbuch.* 1996.

## Enkeld Nahwiesen
Rainer Beckmann

**Rainer Beckmann** is de Naam von

* Rainer Beckmann (* 1941), düütschen Politiker (CDU),
* Rainer Beckmann (* 1948), düütschen Politiker (SPD),
* Rainer Beckmann (* 1961), düütschen Jurist.
Schinkel (Landkreis Stood)

De **Schinkel** () is en Oort in de Gemeen Öderquart (Samtgemeen Noordkeden) in’n Landkreis Stood, Neddersassen. De Oort höört polietsch al von öllers bi Öderquart mit bi.

## Geografie

De Oort liggt in de Masch von Keden an de ole Dieklien von’n Hollerdiek (fröher de Diek von de Elv). Vondaag liggt de Hauptdiek von de Elv knapp twee Kilometer in’n Noordoosten un dat Över dree Kilometer. Dat Water ut dat Rebeed flütt över Gravens af na dat Wischhobener Slüsenfleet un dat Allwöördener Fleet.

De Naveröörd sünd Allwöörden in’n Noorden, Hollenwisch in’n Oosten, Hamelwöörden, Hollerdiek un Wischhoben in’n Süüdoosten, Hamelwöördenermoor un Döösmoor in’n Süüdwesten, Landsbrügg in’n Westen un Langenhoff, Schönworth un Rutensteen in’n Noordwesten.

## Historie

Op’n Schinkel weer fröher de Versammlungssteed von de Kedeners ut de twee Grevengerichten Freeborg un Bützfleet.

### Verwaltungsgeschicht

De Oort hett vör 1852 to dat Kaspel Öderquart Grevengericht Freeborg tohöört un denn von 1852 bet 1885 to dat Amt Freeborg. Na 1885 weer dat in’n Kreis Keden. 1932 is dat Deel von’n Kreis Stood worrn.

Binnen dat Kaspel Öderquart weer de Oort Deel von de Buurschop Ooster-Öderquart.

### Inwahnertall

### Religion

Schinkel is evangeelsch-luthersch präägt un höört to dat Kaspel von de Johannis-Kark in Öderquart.

För de Kathoolschen is de Hillig-Geist-Kark in Stood tostännig.

## Weertschop un Infrastruktur

In’n Süüdwesten von Schinkel liggt en groten Windpark.

### Verkehr

Dör Schinkel löppt de Kreisstraat 85, de in’n Noordwesten na Landsbrügg un an de Landsstraat 113 ran geiht un in’n Süüdoosten na Wischhoben an de Bundsstraat 495. De B&nbsp;495 löppt in’n Noordoosten denn an de Elvfähr Glückstadt–Wischhoben, de över de Elv na Sleswig-Holsteen översett, un in’n Süüdwesten na Hemmoor (Basbeek/Warstood). De L&nbsp;113 geiht von Landsbrügg in’n Noorden na Freeborg un in’n Süüdwesten na Öderquart un Öberndörp.

De nächste Autobahn is de Autobahn 26 (Afsnidd Stood–Hamborg). De Opfohrt 3 Stood-Oost liggt so 32 Kilometer in’n Süüdoosten von Schinkel an de L&nbsp;111.

De nächste Bahnhoff is so bi 18 Kilometer wied weg in’n Süüdwesten de Bahnhoff Wingst an de Nedderelvbahn von Cuxhoben na Hamborg. Von 1899 bet 1933 harr de Oort ok en Bahnhoff an de Kedener Kreisbahn.

## Footnoten